**Trafikksikkerhet i barnehagen**

ved levering og henting av barna

Nye retningslinjer

Barnehagen gjennomfører jevnlige risikovurderinger knyttet til trafikksikkerheten ved barnehagen, parkeringsplassen og trafikk like utenfor barnehagens inngjerdede område.

I den forbindelse viser det seg behov for å lage tydeligere retningslinjer for parkering av foreldre og personalets biler. Trafikksikkerhet i forbindelse med parkeringen er diskutert i FAU med foreldrene og det er enighet om følgende praksis:

Parkeringsplass

* Det vil av praktiske og sikkerhetsmessige årsaker være adskilte parkeringsområder for foreldre og personal.
* Personalets parkering vil være merket med egen skilt og blir som tidligere utenfor hovedbygg på siden med Trollstuen. Dette begrenser trafikken utenfor barnehagens område hvor barna ferdes.
* Foreldreparkeringen er utenfor hovedbygg med tilkomst fra siden med Compact og ved plassen du først kommer til med innkjøring fra Vesterlio.
* En plass på personalparkeringen, den første inntil den høye treveggen, vil være reservert til foreldre med spesielt behov for å stå nærest mulig hovedbygg. Dette kan avtales med daglig leder. De dette gjelder vil få en parkeringstillatelse til vinduet.
* Parkeringsplassene skal være organisert med oppmerking på bakken for å sikre flest mulig plasser. Dette vil bli gjort i vår.
* Biler skal så langt det lar seg gjøre, rygge inn på parkeringsplassen.
* Porten til barnehagen skal til enhver tid være låst.
* Foreldrene skal så langt det lar seg gjøre, gå først ut av porten når barna hentes.
* Biler skal ikke stå med nøkler i, eller på tomgang uten voksne i bilen.

Området rundt barnehagen

* Det skal ikke parkeres langs veiene
* Fartsgrensen utenfor barnehagens område er 30 km/t, men barnehagen oppfordrer foreldre og andre til å senke farten ytterligere
* Det skal ikke kjøres ned til Trollstuen. Veien er privat og vi har ikke bruksrett. Vi ønsker i tillegg også et bilfritt miljø da lekeområdet er uten gjerde.
* Barna sikres etter forskriftene på vei til og fra barnehagen i bilen.
* Refleks oppfordres til bruk av de som kommer gående til barnehagen når det er mørkt.

Barnehagen har integrert trafikksikkerhet som en del av barnehagens omsorgs- og opplæringsarbeid, og er nedfelt i barnehagens årsplan. Trafikksikkerhet handler både om fysisk tilrettelegging av trafikkforholdene og holdninger og adferd hos barna, foreldre og ansatte.

Barnehagen informerer nå foreldrene skriftlig på mail om hvilken rutine som gjelder på parkeringsplassen og i trafikken utenfor barnehagens område. Denne informasjonen legges også ut på vår hjemmeside til informasjon som en del av barnehagens forebyggende arbeid i forbindelse med trafikksikkerhet.

Spørsmål i forhold til vår praksis kan rettes til daglig leder.